དེ་ནི་བོད་ལ་གླུ་བ་མང་ཡང་མི་རིགས་ཀྱི་གླུ་བ་ཚད་དང་ལྡན་པ་ཞིག་དང༌།ཡང་ན་མི་རིགས་ཀྱི་གླུ་བ་རླབས་པོ་ཆེ་ཞིག་འབྱུང་མི་ཐུབ་པའི་རྒྱུ་རྐྱེན་ཉག་གཅིག་རེད།དེ་བས་ན་གཞོན་གླུ་བ་དག་གིས་སེམས་ལ་འཛིན་རྒྱུ་ནི་བོད་ཀྱི་རིག་གནས་ལ་སློབ་སྦྱོང་ལེགས་པོ་བྱ་རྒྱུ་དང༌།མི་རིགས་ཀྱི་མགྲིན་པའི་ཁྱད་ཆོས་སྙིང་བོར་འཛིན་རྒྱུ།མི་རིགས་ཀྱི་དུང་བ་སྙིང་དབུས་སུ་འཛིན་རྒྱུ་བཅས་ནི་ཤིན་ཏུ་གལ་ཆེ་བ་ལས།དེང་སང་རྒྱ་གར་བོད་མིའི་གླུ་བ་འགའ་རེ་ལྟར་བོད་གླུ་རྒྱ་གར་བའི་དབྱངས་ཀྱིས་ལེན་པ་དང༌།རྒྱ་གར་དང་དབྱིན་ཇིའི་བོད་སྐད་བཅས་སྐད་རིགས་གསུམ་བཞི་བསྲེས་ཏེ་འདྲེ་སྐད་ཀྱིས་ལེན་པ།བོད་ནང་གི་གླུ་བ་འགའ་རེ་ལྟར་བོད་གླུ་རྒྱ་ཡི་དབྱངས་ཀྱིས་ལེན་པ་སོགས་ར་མ་ལུག་གི་སྤྱོད་པ་དང་ཡ་མ་ཟུང་གི་ཚུགས་ཀབྱ་མ་བྱེའུ་ཡི་སྤྱོད་པ།འདྲ་མ་འདྲེ་ཡི་སྐད་ཆ།ཡ་མ་བརླ་ཡི་བསམ་བློ་ལྡན་པའི་གླུ་གཞས་དེ་དག་ནི་མི་རིགས་ཀྱི་སློབ་གསོ་ལ་གཏོར་བརླག་བྱེད་སྤྱད་ཅིག་ལས་མ་འདས་སྙམ་མོ།།